ที่ นร 1006/ว 4                                                                       

สํานักงาน ก.พ.

ถนนพิษณุโลก กทม. 10300

20 กุมภาพันธ์ 2552

 

เรื่อง     การโอนข้าราชการพลเรือนสามัญ

เรียน    เวียน กระทรวง กรม จังหวัด


อื่นๆ -           ด้วยพระราชบัญญัติระเบียบข้าราชการพลเรือน พ.ศ. 2551 มาตรา 63 บัญญัติให้การย้าย การโอน หรือการเลือนข้าราชการพลเรือนสามัญไปแต่งตั้งให้ดํารงตําแหน่งข้าราชการพลเรือนสามัญในหรือต่างกระทรวงหรือกรม แล้วแต่กรณี ให้เป็นไปตามที่กําหนดในกฎ ก.พ. ในระหว่างที่ยังมิได้ออกกฎก.พ. ตามมาตรานี้ สมควรที่จะให้ส่วนราชการดําเนินการโอนข้าราชการพลเรือนสามัญได้ ก.พ.จึงอาศัยอํานาจตามความในมาตรา132และมาตรา137แห่งพระราชบัญญัติระเบียบข้าราชการพลเรือน พ.ศ.2551 กําหนดการดําเนินการโอนข้าราชการพลเรือนสามัญไว้ เพื่อใช้ปฏิบัติตั้งแต่วันที่ 11 ธันวาคม 2551 ดังต่อไปนี้

          1. การโอนข้าราชการพลเรือนสามัญไปแต่งตั้งให้ดํารงตําแหน่งข้าราชการพลเรือนสามัญในต่างกระทรวง กรม อาจทําได้เมื่อผู้บังคับบัญชาซึ่งมีอํานาจสั่งบรรจุตามมาตรา57ทังสองฝ่ายได้ตกลงยินยอมในการโอนนั้นแล้ว โดยให้แต่งตั้งให้ดํารงตําแหน่งประเภทเดียวกัน ในระดับที่ไม่สูงกว่าเดิม และรับเงินเดือนไม่สูงกว่าเดิมทั้งนี้ เว้นแต่เป็นการโอนตามข้อ 2 ข้อ 4 และข้อ 6

          2. การโอนข้าราชการพลเรือนสามัญตําแหน่งประเภทบริหารระดับต้นและระดับสูงประเภทอํานวยการระดับสูงประเภทวิชาการระดับเชี่ยวชาญและระดับทรงคุณวุฒิ ประเภททั่วไประดับทักษะพิเศษไปแต่งตั้งให้ดํารงตําแหน่งข้าราชการพลเรือนสามัญ ในประเภทและระดับเดียวกัน ในกระทรวงเดียวกัน ให้โอนไปแต่งตั้งให้ดํารงตําแหน่งดังกล่าวได้ โดยให้รับเงินเดือนไม่สูงกว่าเดิม สําหรับการโอนข้าราชการพลเรือนสามัญผู้ดํารงตําแหน่งประเภทบริหารระดับสูง และประเภทวิชาการระดับทรงคุณวุฒิ ให้ทําได้เมื่อได้รับอนุมัติจากคณะรัฐมนตรี

          3. การโอนข้าราชการพลเรือนสามัญตําแหน่งประเภทบริหารระดับต้นและระดับสูงประเภทอํานวยการระดับสูง ประเภทวิชาการระดับเชี่ยวชาญและระดับทรงคุณวุฒิ และประเภททั่วไป ระดับทักษะพิเศษ ไปแต่งตั้งให้ดํารงตําแหน่งข้าราชการพลเรือนสามัญในส่วนราชการระดับกรมและมีหัวหน้าส่วนราชการอยู่ในบังคับบัญชาหรือรับผิดชอบในการปฏิบัติราชการขึ้นตรงต่อนายกรัฐมนตรีหรือต่อรัฐมนตรี แล้วแต่กรณี และการโอนข้าราชการพลเรือนสามัญตําแหน่งดังกล่าว ซึ่งสังกัดส่วนราชการระดับกรม และมีหัวหน้าส่วนราชการอยู่ในบังคับบัญชาหรือรับผิดชอบในการปฏิบัติราชการขึ้นตรงต่อนายกรัฐมนตรีหรือต่อรัฐมนตรี แล้วแต่กรณี ไปแต่งตั้งให้ดํารงตําแหน่งข้าราชการพลเรือนสามัญในกรมหรือต่างส่วนราชการระดับกรม และมีหัวหน้าส่วนราชการอยู่ในบังคับบัญชาหรือรับผิดชอบในการปฏิบัติราชการขึ้นตรงต่อนายกรัฐมนตรีหรือต่อรัฐมนตรี แล้วแต่กรณี ในกระทรวงเดียวกัน อาจทําได้เมื่อผู้บังคับบัญชาซึ่งมีอํานาจสั่งบรรจุตามมาตรา 57 ทั้งสองฝ่ายได้ตกลงยินยอมในการโอนนั้นแล้ว ทั้งนี้ ให้โอนไปแต่งตั้งให้ดํารงตําแหน่งประเภทเดียวกันในระดับที่ไม่สูงกว่าเดิมและรับเงินเดือนไม่สูงกว่าเดิมสําหรับการโอนข้าราชการพลเรือนสามัญผู้ดํารงตําแหน่งประเภทบริหารระดับสูง และประเภทวิชาการระดับทรงคุณวุฒิ ให้ทําได้เมื่อได้รับอนุมัติจากคณะรัฐมนตรี

          4. การโอนข้าราชการพลเรือนสามัญตําแหน่งประเภทบริหารระดับสูง และประเภทวิชาการระดับทรงคุณวุฒิ ไปแต่งตั้งให้ดํารงตําแหน่งข้าราชการพลเรือนสามัญในต่างกระทรวงโดยแต่งตั้งให้ดํารงตําแหน่งประเภทเดียวกัน ในระดับที่ไม่สูงกว่าเดิม และรับเงินเดือนไม่สูงกว่าเดิม ให้ทําได้เมื่อได้รับอนุมัติจากคณะรัฐมนตรี

          5. การโอนข้าราชการพลเรือนสามัญไปแต่งตั้งให้ดํารงตําแหน่งข้าราชการพลเรือนสามัญในสํานักงานรัฐมนตรี และการโอนข้าราชการพลเรือนสามัญสังกัดสํานักงานรัฐมนตรีไปแต่งตั้งให้ดํารงตําแหน่งข้าราชการพลเรือนสามัญในกรมหรือต่างสํานักงานรัฐมนตรี อาจทําได้เมื่อผู้บังคับบัญชาซึ่งมีอํานาจสั่งบรรจุตามมาตรา 57 ทังสองฝ่ายได้ตกลงยินยอมในการโอนนั้นแล้วทั้งนี้ ให้โอนไปแต่งตั้งให้ดํารงตําแหน่งประเภทเดียวกันในระดับที่ไม่สูงกว่าเดิม และรับเงินเดือนไม่สูงกว่าเดิม

          6. การโอนข้าราชการพลเรือนสามัญผู้สอบแข่งขันได้ ผู้สอบคัดเลือกได้หรือผู้ได้รับคัดเลือกให้เป็นไปตามหลักเกณฑ์และวิธีการที่ ก.พ. กําหนดตามหนังสือสํานักงาน ก.พ. ที่ นร 0708/ว 2 ลงวันที่ 31 มกราคม 2539 โดยอนุโลม

          7. การโอนข้าราชการพลเรือนในพระองค์ไปแต่งตั้งให้ดํารงตําแหน่งข้าราชการพลเรือนสามัญให้ทําได้ตามที่ ก.พ. เทียบประเภทตําแหน่ง สายงาน ระดับตําแหน่ง และเงินเดือนที่จะให้ได้รับ ทั้งนี้ จะต้องได้รับความยินยอมในการโอนจากผู้บังคับบัญชาซึ่งมีอํานาจสั่งบรรจุของทั้งสองฝ่ายแล้ว

          8. การโอนข้าราชการพลเรือนสามัญผู้ใดซึ่งดํารงตําแหน่งประเภทบริหารระดับสูงและได้รับเงินประจําตําแหน่งในอัตรา 21,000 บาท ไปแต่งตั้งให้ดํารงตําแหน่งประเภทบริหารระดับสูงหรือตําแหน่งประเภทอื่น ซึ่งได้รับเงินประจําตําแหน่งในอัตราที่ต่ํากว่าเดิม จะกระทํามิได้ เว้นแต่จะได้รับความยินยอมจากข้าราชการพลเรือนสามัญผู้นั้น และให้ทําได้เมื่อได้รับอนุมัติจากคณะรัฐมนตรีแล้ว

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายปรีชา วัชราภัย)

เลขาธิการ ก.พ.


อื่นๆ - สํานักตรวจสอบและประเมินผลกําลังคน

โทร. 0 2281 0977

โทรสาร 0 2282 7316